text: Primera trobada Universitat – Professió de les Facultats de Psicologia | Blanquerna - Universitat Ramon Llull
  Primera trobada Universitat – Professió de les Facultats de Psicologia
  Sota el títol "Psicopatologització a l'escola a Catalunya", representants de totes les Facultats de Psicologia de les universitats catalanes i el Col·legi Oficial de Psicologia de Catalunya s'han trobat, a la nostra Facultat, per posar en relació la recerca i la pràctica de la psicologia mitjançant la transferència de coneixements.
  El simpòsium ha comptat amb la presentació de les actualitzacions tant des de la perspectiva pràctica, com des de la perspectiva de la recerca. El Dr. José Luís Lalueza, professor de la UAB, ha presentat el tema "La inclusió educativa: de l'etiquetatge entorn del dèficit a un abordatge sociocultural i sistèmic"; la Dra. Elisa Camps, investigadora postdoctoral de la URV, ha exposat el tema "La rellevància de la maduresa psicològica en l'adolescent: perfils de maduresa i relacions amb l'agressivitat, ideació suïcida i rendiment acadèmic"; el Dr. Pau López, professor de Blanquerna-URL, ha tractat el tema "L'adolescència a l'aula: atenció a famílies i professorat"; el Dr. Jordi Moya, vicedegà de la UdL, ha presentat el tema "Esdeveniments vitals estressants i psicopatologia a l'adolescència"; el Sr. Roger Ballescà, psicòleg de l'Hospital Sagrat Cor de Martorell, ha exposat el tema "La psicopatologització a l'escola: entre la inclusió i l'exclusió"; el Sr. Mario Izcovich, psicòleg i vicepresident de l'Institut de la Infància de Barcelona, ha tractat el tema "Relació entre situacions de bulling i l'inici de trastorns psicopatològics en l'etapa adolescent" i la Sra. Cristina Garcia, psicòloga i educadora de l'Escolania de Montserrat, ha tractat el tema "Dret a ser diferents i la necessitat de comprendre la persona amb necessitats educatives especials". Les intervencions han estat moderades pel Dr. Guillermo Mattioli, president del Consell Professional del COPC.
  Després de la pausa, ha tingut lloc el debat obert amb la participació dels ponents del simpòsium i també amb els assistents a la trobada, que ha estat moderat per la Dra. Ma. Claustre Jané, comissionada de Recerca i Universitats del COPC.